মহানগর ওয়েবডেস্ক: আর্থিক তছরূপ মামলায় কর্ণাটকের কংগ্রেস নেতা ডিকে শিবকুমারকে আগেই জামিন দিয়েছিল দিল্লি হাই কোর্ট৷ তাকে চ্যালেঞ্জ করে সুপ্রিম কোর্টে আবেদন করে ইডি৷ সেই আবেদন খারিজ করে দেয় শীর্ষ আদালত৷ সুপ্রিম কোর্ট ইডিকে ভর্ৎসনা করে বলেছে, চিদম্বরমের মামলার যুক্তিজাল নকল করবেন না৷ শুক্রবার এই মামলার শুনানি ছিল৷ সুপ্রিম কোর্টের বিচারপতি আরএফ নারিম্যান, এস রবীন্দ্র ভাট ইডিকে ভর্ৎসনা করে বলে, কোনও রকম এডিট না করে চিদম্বরমের মামলার যুক্তি জাল কপি পেস্ট করা হয়েছে৷ ২৩ অক্টোবর দিল্লি হাইকোর্ট শিবকুমারকে জামিন দেয়৷ আর্থিক দুর্নীতি মামলায় কর্নাটকের কংগ্রেস সভাপতি ডি কে শিবকুমারের জামিনের আবেদন মঞ্জুর করে দিল্লি হাইকোর্ট।
চিদম্বরমের মামলার যুক্তি নকল করবেন না, শিবকুমার মামলায় ইডিকে ভর্ৎসনা সুপ্রিম কোর্টের